
COMUNA ALUNIŞ
CONSILIUL LOCAL 
                                            HOTĂRÂREA NR.52
                                                  din 31.08.2017
privind stabilirea sumei pentru acordarea unui sprijin financiar de la bugetul local, unităților de cult religioase de pe raza comunei Aluniș 
Consiliul local al comunei Aluniș, întrunit în şedinţă ordinară din data de 31.08.2017,

Luând în discuție: Expunerea de motive nr.2931/29.08.2017, privind stabilirea sumei pentru acordarea unui sprijin financiar de la bugetul local, unităților de cult religioase din comuna Aluniș. 
Văzând: Avizul Comisiei pentru agricultură, activități economico-financiare, amenajarea teritoriului și urbanism nr.2935/29.08.2017
Având în vedere:

-  prevederile art.3, alin.3 din O.G. nr. 82/2001 republicată privind stabilirea unor forme de sprijin financiar pentru unităţile de cult aparţinând cultelor religioase recunoscute din România;

- prevederile din H.G. nr.1470/2002 Republicată privind aprobarea Normelor metodologice pentru aplicarea prevederilor O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România;

-  art. 1 şi art.19 din Legea 273/2006 legea finaţelor publice locale cu modificările şi completările ulterioare;
-   HCL nr.34/29.05.2017 privind aprobarea Regulamentului privind stabilirea unor forme de sprijin financiar de la bugetul local al comunei Aluniș, pentru unitățile de cult aparținând cultelor religioase recunoscute din România.

 În temeiul prevederilor art. 36 alin. (2) lit. „d”, alin. (6), pct. 19, lit. „c”,  art. 45  alin. (2) şi art 115 alin. (1) lit. „b” din Legea nr. 215/2001 privind administraţia publică locală republicată, cu modifcările și completările ulterioare,
H o t ă ră ş t e :

Art. 1. Se aprobă alocarea  din bugetul local a sumei de 60.000 lei pentru  sprijinirea unor unităţi de cult de pe raza comunei Aluniș  pe anul 2017, în condiţiile legii, conform tabelului anexat  care face parte integrantă din prezenta hotărâre.

Art. 2. Cu aducerea la îndeplinire a prevederilor prezentei hotărâri se încredinţează d-l Kristof Jozsef Lorant, primar și d-na Zsigmond Piroska Katalin, inspector superior.

